Telán

Telán je anorganická zlúčenina telúru s vodíkom. Je to najjednoduchší chalkogenovodík telúru. Telán je bezfarebný plyn, ktorý je v okolitom vzduchu nestabilný, ale dokáže existovať dostatočne dlho na to, aby ho bolo možné ľahko identifikovať podľa vôňe hnilého cesnaku i pri extrémne nízkych koncentráciách alebo podľa vône hnilého póru pri vyšších koncentráciách. Väčšina zlúčenín s Te–H väzbami (teluroly) sú nestabilné a štiepi sa z nich elementárny vodík, H2. Telán je chemicky i štruktúrne podobný selánu, oba sú kyslé. Uhol H–Te–H je asi 90°. Prchavé zlúčeniny telúru majú často nepríjemnú vôňu, podobnú rozkladajúcemu sa cesnaku alebo póru.Greenwood, N. N.; & Earnshaw, A. (1997). Chemistry of the Elements (2nd Edn.), Oxford:Butterworth-Heinemann. .

 Syntéza 
Na syntézu telánu boli vyvinuté elektrolytické metódy.F. Fehér, "Hydrogen Telluride" in Handbook of Preparative Inorganic Chemistry, 2nd Ed. Edited by G. Brauer, Academic Press, 1963, NY. Vol. 1. pp. 438.

Telán možno pripraviť aj hydrolýzou teluridov s elektropozitívnymi kovmi.Shriver, Atkins. Inorganic Chemistry, Fifth Edition. W. H. Freeman and Company, New York, 2010; pp 407. Typickou hydrolýzou s takýmto priebehom je hydrolýza teluridu hlinitého:

 Al2Te3  +  6 H2O  →    2 Al(OH)3  +  3 H2Te

Takisto možno použiť iné soli Te2−, napríklad telurid horečnatý, MgTe, a telurid sodný, Na2Te. Telurid sodný možno vytvoriť reakciou sodíka s telúrom v bezvodom amoniaku. Intermediát vznikajúci počas hydrolýzy, HTe-, možno takisto izolovať ako soľ. Hydrogentelurid sodný, NaHTe, vzniká redukciou telúru s tetrahydroboritanom sodným.

Telán nie je možné pripraviť dostatočne účinne z jeho zložiek (vodíka a telúru), na rozdiel od selánu.

 Vlastnosti 
Telán je endotermická zlúčenina, takže sa pri izbovej teplote rozkladá na jednotlivé prvky:

   →  + Te

Svetlo urýchľuje rozklad telánu. Je nestabilný na vzduchu, pričom sa oxiduje na vodu a telúr:

 2  +  → 2  + 2 Te

Telán je takmer tak kyslý ako kyselina fosforečná (Ka = 8.1×10−3, pKa = 2,09) a má Ka asi 2.3×10−3 (pKa = 2,63). Reaguje s mnohými kovmi, čím vznikajú teluridy.

 Referencie 

 Pozri aj 

 Dimetyltelurid

 Zdroj 

Kategória:Chalkogenovodíky
Kategória:Zlúčeniny telúru